Page:Dialogues, Intended to Facilitate the Acquiring of the Bengali Language.djvu/113

 আমার এক ঠাঁই আশ্বাস আছে যদি পাই তবে আজি আনিয়া দিব নতুবা মহাশয় ভাঙ্গিয়া চুরিয়া সারিবেন।

তাহা হইতে পারিবে না তুই এখনহইতে দস্তকর্জ্জা করিয়া দিয়া যা।

মহাশয় মহাজন ঘটাইয়া দিউন আমি দশ রোজ পরে টাটসমেৎ টাকা আনিয়া দিব।

আমি কোথায় মহাজন ঘটাইতে যাব তুই যে খানে পাইস সেই খানহইতে আনিয়া দে।

মহাশয় আমার যদি এমন এতবার থাকিত তবে এ ক্ষণে আনিয়া দিতাম।

বেটা। তুই বড় বাট্‌পাড় লোক তোরে খুবরূপে শক্তাই না করিলে টাকা দিবি না।

আপনি মালিক যাহা করেণ তাহারি মধ্যে আছি আমি জমি করিয়া চোর হই নাই।

এখানে আর কে আছেরে। এ বেটাকে বসাইয়া টাকা লও।

আমি মহাশয়ের প্রজা ধমকাইয়া খেদাইলে এমন অধিকারে বসতি করা যায় না।

তুই প্রতিকিস্তি টাকা দিতে কচকচি করিস এমত রাইয়তের না থাকা ভাল।

যে আজ্ঞা মহাশয় এ ফসল ব্যাজে তাই হবে। তোমার মুখের দোষে কেহ টেঁকিতে পারিবে না।

যা বেটা তুই আমার জমি থাকিলে অনেক প্রজা পাইব।

আমাকে যে জমি ও যে বাটী দিয়া রাখিয়াছ তাহাতে দেখিব কত লোক কর।

তুই যে মহলে আছিস সে মহলে কি আর কখন লোক ছিল না।